ફિલ્મની મૂળ સ્ટોરી પુસ્તકમાંથી લેવામાં આવી છે. જોકે પુસ્તકમાં ચાર પાત્રની વાત હતી. જ્યારે ફિલ્મ બનાવવા સહમતના કિરદારને જ પસંદ કરવામાં આવ્યું. ફિલ્મમાં યુદ્ધથી લઈને સહમતના રોલને ન્યાય આપવાનું કામ ઘણુ અઘરું બની રહ્યું, પરંતુ મેઘનાએ એમાં બાજી મારી લીધી. આલિયાએ ફિલ્મ માટે ઘણી મહેનત કરી છે. આ માટે ઉર્દૂ ભાષા પણ તેણે શીખવી પડી. કાશ્મીરી યુવતીનો રોલ નિભાવવાનો હતો, જેથી ત્યાંની બોલી પણ શીખવી પડી. ઉપરાંત આર્મ્ડ ફોર્સિસ દ્વારા ઉપયોગમાં લેવાતી જીપ ચલાવતાં પણ શીખવું પડ્યું. મેઘનાના કામને લોકો વખાણી રહ્યા છે. સાથે જ આલિયાની દમદાર એક્ટિંગ અને દેશ માટે ગમે તે કરવાની ભાવનાને વ્યક્ત કરતા તેના હાવભાવ જોવા દર્શકોની ભીડ જામશે. ફિલ્મનાં બે ગીતોએ તો અત્યારથી જ લોકોને ડોલાવવાનું શરૃ કર્યું છે. બોલિવૂડમાં લાંબા સમય પછી વિદાય ગીત આવ્યું છે, જ્યારે ‘એ વતન…’ દેશભક્તિનું ગીત છે. આ બંને ગીત ગુલઝારે લખ્યા છે. હાલના રિવ્યૂ પ્રમાણે દર્શકો ફિલ્મને ટેન ઓફ ધી ટેન આપી રહ્યા છે. હવે આગળના સમયમાં આલિયાના ચાહકો ‘રાઝી’ ફિલ્મથી કેટલા રાજી થાય છે તે જોવું રહ્યું.